Sebastian Kyalwazi

**Sebastian Kakule Kyalwazi**, (Yazaalibwa nga 20 Ogwekkumi 1920 - 25 Ogwoluberyeberye 1992), yali musawo omuwabuzi alongoosa Munnayuganda era nga yakola nga Pulofeesa era akulira eby'okulongoosa mu Banguliro ly'Abasawo  erya Yunivasite y'e Makerere ate mu kiseera kye kimu nga omulongoosa omuwabuzi omukugu e Mulago National Referral Hospital okuva ku ntandikwa y'emyaka gya 1970 okutuusa lwe yafa ku ntandikwa y'emyaka gya 1990. Kigambibwa nti ye Mufirika enzaalwa eyasooka okutuuka ku bisaanyizo by'okulongoosa mu Buvanjuba n'amasekkati ga Afirika.

## Obuto bwe n'okusoma kwe
Kyalwazi yazaalibwa mu Disitulikiti y’e Masaka, mu bitundu bya Buganda mu Uganda, gye yakulira ng’Omukatoliki.

Oluvannyuma lw’okusoma pulayimale mu Kampala ne Masaka, yasomera mu St. Mary’s College Kisubi, gye yafunira satifikeeti ze zombi eza GCE Ordinary Level ne GCE Advanced Level.

Mu 1948, yatikkirwa mu Yunivasite y’e Makerere (mu kiseera ekyo yali kitundu ku Yunivasite y'e London ), n’afuna diguli esooka eya Bachelor of Medicine ne Bachelor of Surgery (MBChB). Oluvannyuma yakola diguli eyookubiri mu Edinburgh, Scotland, n’atikkirwa nga Fellow wa Royal College of Surgeons of Edinburgh, nga ye Mufirika eyasooka mu Buvanjuba ne mumasekkati ga Afirika okutuuka ku bisaanyizo by’okulongoosa. Mu 1968, yamala ekiseera ng’asoma mu Masaryk Memorial Cancer Institute (Czechoslovakia Cancer Institute) ku sikaala y’ekitongole ky'Ebyobulamu eky'Ensi yonna ki World Health Organization.

## Emirimu
Kyalwazi yalondebwa okuba omusomesa mu by’okulongoosa mu Makerere University Medical School mu 1968. Yalinnya amadaala n’afuuka Pulofeesa era akulira Dipaatimenti y’okulongoosa ku bbanguliro ly’obusawo n’eddwaliro lya yunivasity omusomesebwa, Omufirika eyasooka okutuuka ku ddaala eryo.

Yafaayo okunoonyereza n’okulongoosa endwadde za kookolo ow'amanyi eziwerako, omuli hepatocellular carcinoma, penile cancer, Kaposi’s sarcoma ne cervical cancer n’endala. Mu kiseera eddwaliro lya Uganda Cancer Institute (UCI) we yatandikibwawo mu 1967, Kyalwazi ye yali akulembeddemu okuteesa ku ludda lwa Uganda era asiimibwa olw’oyambako UCI okutandikawo. Mu 1968, yalondebwa nga pulezidenti w'ekibiina ekigatta abasawo abalongoosa mu buvanjuba bwa Afirika, Omufirika eyasooka okuweereza mu kifo ekyo.

## Ebirala by’olina okumanya
Yalondebwa okuba omusawo akulembera abalongoosa ku ttiimu y’abasawo eyalondebwa okujjanjaba Paapa Paul VI ku bugenyi bwa Paapa mu Uganda mu 1969, singa waaliwo obwetaavu. Kyalwazi yaweereza nga pulezidenti wa ekibiina kya Rotary ekye Kampala ku nkomerero y'emyaka gya 1970.

## Engule n'Awaadi
Eklezia Katolika yawa Kyalwazi ekirabo ky’Omutukuvu Gregory Omukulu, ng’esiima obuweereza bwe eri Eklezia n’eri abantu. Ekibiina ekigatta abasawo abalongoosa mu Uganda kyatondawo omusomo ogw’okujjukira buli mwaka okujjukira omulimu Kyalwazi gwe yakola mu by’obulamu n’okutumbula embeera z’abantu mu Uganda.

## Obulamu bwe ng'omuntu
Yafa nga 25 Ogwoluberyeberye 1992 mu ddwaaliro e London kookolo w’olubuto ku myaka 71. Gavumenti ya Uganda yamuwa ekitiibwa ky'okuziikibwa nga kukulembeddwa Gavumenti.

## Laba ne

* Eddwaaliro lya Kansa mu Uganda
* Charles Olweny
* Francis Miiro
* Jovan Kiryabwire 
* Oweyegha-Afunaduula Fred Charles

## Ebijuliziddwa

## Ebijuliziddwa wabweru wa Wikipedia

* Omukutu gwa Uganda Cancer Institute
* Omukutu gw'ekibiina ekigatta abasawo abalongoosa mu Uganda
* Ebitabo ebifulumizibwa ku Research Gate